Այսպիսով կարելի է պնդել, որ Մեծ Հայքի, իսկ հետո արդեն Պարթևական թագավորության տարածք ներխուժած հռոմեական բանակը կազմում էր մոտ 180.000 ռազմիկ, որից մոտ 130.000 լեգեոներ և մոտ 50.000 դաշնակից: Այս առումով ընդամենը միայն ավելացնենք, որ ուժերի այս հարաբերակցությունը ընդհանուր առմամբ պահպանվեց նաև հետագայում և, ընդհուպ մինչև III դարի վերջը, խոշոր Արևելյան արշավանքներում Հռոմեական կայսրությունը ներառում էր մոտավորապես այսքան ուժեր: